《黄山听琴》
宋代·文天祐

岁晏抱琴入室处，榾柮烧残听风雨。
有客五弦弹太古，扫空恩怨不儿女。
污樽抔饮击土鼓，如与羲轩相对语。
又如重华坐舜皋，万物长养不苦窳。
闻君澹然太古音，感君悠悠太古心。
古心古音谁能识，应向松涛处处寻。

作者简介：文天祐，庐陵（今江西吉安）人。天祥弟。从天祥军抗元。端宗景炎三年（一二七八）海丰兵溃，天祥被执，天祐死难。事见清同治《庐陵县志》卷三○。今录诗二首。